open-index/open-wikipedia-markdown huggingface dataset:
Martin Shaw

**Martin Shaw** (født 1945) er en engelsk skuespiller, kjent fra TV-serier som *[[The Professionals (TV-serie)|The Professionals]]*, *[[The Chief (TV-serie)|The Chief]]*, *[[Judge John Deed]]* og *[[Mysterier med George Gently]]*. Han har også spilt på teaterscener og i spillefilmer og vært vert for flere TV-serier, inkludert en serie om fly, *Martin Shaw: Aviators* (2006). 

Han har medvirket i over 70 film- og tv-produksjoner, de fleste innen TV.

## Biografi
Shaw vokste opp i Birmingham-området. Da han var 18 flyttet han til London for å gå på London Academy of Music and Dramatic Art. Han scenedebuterte 1968 i John Osbornes stykke *[[Se deg om i vrede]]* og debuterte på TV året i forveien. Etter kort tid fikk han en fast rolle i den britiske såpeserien *[[Coronation Street]]*. Han har også spilt rollen som detektiven Adam Dalgliesh i to TV-produksjoner. Mest bemerket har han gjort seg i seriene *[[The Professionals (TV-serie)|The Professionals]]*, *[[The Chief (TV-serie)|The Chief]]*, *[[Judge John Deed]]* og *[[Mysterier med George Gently]]*.

Shaw har i hovedsak befattet seg med teater og TV, og i mindre grad film. Av filmer kan en nevne Roman Polańskis versjon av *[[Macbeth (1971)|Macbeth]]* (1971), *[[The Golden Voyage of Sinbad]]* (1973) og *[[Attentat ved daggry]]* (1975). 

Shaw har vært gift og skilt tre ganger og har tre barn fra første ekteskap.

## Referanser


## Eksterne lenker
*
All My Demons Greeting Me as a Friend

***All My Demons Greeting Me as a Friend*** er debutalbumet til den norske sangeren AURORA. Albumet ble utgitt 11. mars 2016 på Decca Records. Albumet ble utgitt i to versjoner; en standardversjon med tolv spor og en deluxe-versjon med fem ekstra spor.

## Singler
* «Runaway» (26. februar 2015)
* «Running with the Wolves» (10. juni 2015)
* «Murder Song (5, 4, 3, 2, 1)» (25. august 2015)
* «Half the World Away» (6. november 2015) – sangen ble utgitt kun for digital nedlasting.
* «Conqueror» (16. februar 2016)
* «I Went Too Far» (5. juli 2016)
* «Through the Eyes of a Child» (28. mars 2025)

## Mottakelse

Albumet gikk inn på førsteplass på *[[VG-lista]]*.

## Sporliste

### Hovedutgivelsen
* Runaway
* Conqueror
* Running with the Wolves
* Lucky
* Winter Bird
* I Went Too Far
* Through the Eyes of a Child
* Warrior
* Murder Song (5, 4, 3, 2, 1)
* Home
* Under the Water
* Black Water Lilies

### Tillegg i deluxe-versjonen
* Half the World Away
* Murder Song (5, 4, 3, 2, 1)
* Nature Boy
* Wisdom Cries
* Running with the Wolves

## Medvirkende
* Aurora Aksnes – vokalist
* Alf Lund Godbolt – piano
* Odd Martin Skålnes – bassgitar, gitar
* Magnus Åserud Skylstad – trommer
* Selma Frida Stang – synthesizer
* Silja Sol – synthesizer, støttevokalist
* Ida Myking – støttevokalist

## Referanser


## Eksterne lenker
*
Benedicte Hundevadt

**Benedicte Jochumine Hundevadt** (født Moe i Bergen 21. mars 1829, død i Horten 26. oktober 1883) var en norsk skuespillerinne og sangerinne.

## Familie
Benedicte Hundevadt var datter av militærmusiker Iver Christian Moe og Berthe Jacobia Olsen. Hun var tilknyttet Det norske Theater i Bergen fra 1850 til 1854. I 1855 ble hun engasjert ved Kristiania norske Theater, og fra sommeren 1860 til november 1861 ved Christiania Theater.

Benedicte ble første gang gift i Korskirken i Bergen den 15. oktober 1848 med allmueskolelærer, senere korist og sufflør Ludvig August Hundevadt (30/1 1818). Andre gang gift 15. november 1861 med språklærer Hans Krag (1818–81). Hun var også kjent under navnet *Benedicte Krag*.

## Liv og virke
Av Henrik Ibsen selv ble hun instruert for å spille *Juliane Kvist* i *[[Sancthansnatten]]* (1853) ved Det norske Theater, og ved Kristiania norske Theater som *Hjørdis* i *[[Hærmændene paa Helgeland]]* (1858) og *Fru Inger* ved samme teaters gjenoppføring av *[[Fru Inger til Østeraad]]* (1859).

Etter at hun ble knyttet til Christiania Theater spilte hun rollen som *Thorolf* ved dette teaterets første oppførelse av *[[Hærmændene paa Helgeland]]* i 1861. Både på Det norske Theater og på Christiania Theater kunne man også oppleve Hundevadt som operasangerinne, da hun blant annet gestaltet rollen som *Marie* i Donizettis opera *Regimentets Datter*.

Tidlig i 1860-årene forlot hun teaterscenen, men hun gjorde mange år senere en viss suksess som sangerinne i 1870-årenes Stockholm.

## Roller i utvalg
**Juliane Kvist* i *[[Sancthansnatten]]* av Henrik Ibsen (Det norske Theater, 1853)
**Gunnild* i *Ervingen* av Ivar Aasen (Kristiania norske Theater, 1855)
**Hjørdis* i *[[Hærmændene paa Helgeland]]* av Henrik Ibsen (Kristiania norske Theater, 1858)
**Fru Inger* i *[[Fru Inger til Østeraad]]* av Henrik Ibsen (Kristiania norske Theater, 1859)
**Marie* i operaen *Regimentets Datter* av Gaetano Donizetti  (Christiania Theater, 1860)
**Thorolf* i *[[Hærmændene paa Helgeland]]* av Henrik Ibsen (Christiania Theater, 1861)
**Rosita* i operetten *En Brudgom paa Trappen* av Jacques Offenbach (Christiania Theater, 1861)
**Bärbel* i *Landsby og Stad* av Berthold Auerbach (Christiania Theater, 1861)

## Galleri

File: Gjestespillende kvinnelige skuespillere i Trondheim 1854.jpg | Kvinnelige skuespillere ved det første norske teater, 1856. Fra venstre: Helene Marie Prom, Birgitte Cornelia Rojahn, Louise Brun, Janny Grip Isachsen, Fredrikke Nielsen og Benedicte Hundevadt.
| byline = Hans Krum/NTNU Universitetsbiblioteket.


## Referanser


## Litteratur
* Jensson, Inger: *Biografisk skuespillerleksikon. Norske, danske og svenske skuespillere på norske scener særlig på 1800-tallet*. Oslo, Bergen, Tromsø. Universitetsforlaget.
Baywatch (film)

***Baywatch*** er en amerikansk spillefilm basert på fjernsynsserien *[[Baywatch]]*. Filmen er regissert av Seth Gordon og hadde premiere 19. mai 2017. I hovedrollene er blant andre Dwayne Johnson, Zac Efron, Alexandra Daddario, Kelly Rohrbach, Priyanka Chopra og David Hasselhoff.

## Sammendrag
I Emerald Bay, Florida, er Mitch Buchannon (spilt av Dwayne Johnson) og hans team av badevakter, inkludert hans nestkommanderende Stephanie Holden stranden og bukten rundt som en del av en elite-divisjon av badevakter kjent under navnet Baywatch. Etter å ha gjennomført over 500 redninger i løpet av hans karriere, er Mitch veldig godt likt av samfunnet. Under en av hans morgen-patruljer oppdager Mitch en liten pose narkotisk stoff som er skylt opp av vannet i nærheten av Huntley Club, som nå er under eierskap av forretningskvinnen Victoria Leeds - som i hemmelighet har bestukket byrådsleder Rodriguez og en rekke andre i forsøk på å øke hennes eierandel over hele området.

Mitch møter senere idrettsutøver Matt Brody som tror at hans tidligere deltakelse i Olympiske Leker gir ham automatisk rett til å begynne som badevakt uten å gå gjennom en eneste test først. Etter en rekke konkurranser får Mitch og hans kollegaer tre nye badevakter: Ronnie Greenbaum, Summer Quinn og Matt Brody. Når en privat yacht tar fyr, går Brody imot en direkte ordre, når han dykker ned i vannet direkte under flammene. Dette gjør at han må reddes av de andre badevaktene. Mitch, Brody og Summer infiltrerer senere et sykehus, hvor de blir vitne til Leeds håndlangere som legger igjen en forfalsket rapport for å dekke over at byrådsleder Rodriguez ble myrdet på Leeds sin ordre.

Overbevist om at Leeds selger narkotika ut av Huntley Club, går Mitch og Brody undercover hvor de oppdager hvordan Leeds og hennes arbeiderne får tak i narkotika og bearbeider stoffet. De forsøker å avsløre Leeds sine planer om å privatisere hele stranden og hun systematisk kjøper ut eller eliminere enhver konkurrerende bedrift i området. De forsøker deretter å infiltrere en privat fest på Leeds sin personlige yacht, for å finne ut hvordan hun smugler narkotika.

## Hovedroller
*Dwayne Johnson som Mitch Buchannon
*Zac Efron som Matt Brody
*Priyanka Chopra som Victoria Leeds
*Alexandra Daddario som Summer Quinn
*Jon Bass som Ronnie 
*Hannibal Buress som Dave
*Kelly Rohrbach som C.J. Parker
*Ilfenesh Hadera som Stephanie Holden
*Yahya Abdul-Mateen som Sgt. Garner Ellerbee
*Oscar Nunez som Councilman Rodriguez
*Rob Huebel som Captain Thorpe
*Amin Joseph som Frankie
*Jack Kesy som Leon
*Belinda som Carmen
*Pamela Anderson som C.J. Parker (gjesteopptreden)
*David Hasselhoff som Mitch Buchannon (gjesteopptreden)

## Referanser


## Eksterne lenker
*
Cape Sørlle

**Cape Sørlle** er et nes i sørenden av Fredriksenøya i Sør-Orknøyene. Det ble oppdaget og først kartlagt i 1821 av kaptein George Powell og kaptein Nathaniel Palmer og  kartlagt på nytt i 1933 av mannskap på RRS «Discovery II» under Discovery Investigations og oppkalt etter kaptein Petter Sørlle, den norske hvalfangeren som kartla Sør-Orknøyene i 1912-13.

## Referanser



*
Givat Oz

**Givat Oz** (, betyr Styrkeåsen) er en kibbutz nord i Israel. Den ligger mellom Umm al-Fahm og Afula, og tilhører Megiddo regionale kommune. I 2006 hadde den et folketall på 359.

Landsbyen ble grunnlagt i 1949 av Holocaust-overlevende fra Ungarn, og fikk senere med seg immigranter fra Brasil.

Givat Oz er bygd på landområdet til den avfolkede palestinske-arabiske landsbyen Khirbat Zalafa.

## Kilder

* Morris, Benny (), , ,
Descentbreen

**Descentbreen** er en kort, bratt isbre mellom Briggs Hill og Conditbreen som strømmer mot nordvest fra Descent Pass og ut i Ferrarbreen i Ross Dependency, New Zealands kravområde i Antarktis.

Breen fikk sitt navn på grunn av den vågale nedstigningen gjennomført av en gruppe ledet av Albert Armitage under Discovery-ekspedisjonen. Navnet ser ut til først å ha blitt benyttet på kart under Terra Nova-ekspedisjonen.

## Referanser
Mount Dryfoose

**Mount Dryfoose** er et ryggaktig fjell om lag 4 km langt, med fjelltopper på over 1&nbsp;600 moh. 6 km nordøst for Mount Daniel tvers over ryggen på den sørlige delen av Lillie Range. Det ble oppdaget av den amerikanske gruppen som krysset Rossbarrieren (1957–58) under A.P. Crary og oppkalt etter løytnant Earl D. Dryfoose jr., U.S. Navy Reserve, en pilot i U.S. Navy-skvadron VX-6 i løpet av Operation Deep Freeze.

## Referanser
Fopay Peak

**Fopay Peak** er et fjell, 5 nautiske mil nordvest for Mount Macbain, på sørsiden av Cornwallbreen i Queen Elizabeth Range i Antarktis. Det ble navngitt av Advisory Committee on Antarctic Names etter Charles F. Fopay, en meteorolog fra Weather Central ved Little America V, 1958.

## Referanser
Milky Way

**Milky Way** er et skar som ligger mellom sørenden av LeMay Range og fjellkjeden Planet Heights, som er det høyeste punktet på en mulig slederute mellom Jupiterbreen og Uranusbreen øst på Aleksanderøya i Antarktis. 

Det ble først kartlagt etter flyfoto tatt av Ronne antarktiske forskingsekspedisjon (RARE), 1947–48, og av Searle fra Falkland Islands Dependencies Survey (FIDS) i 1960. Det ble navnsatt av United Kingdom Antarctic Place-Names Committee (UK-APC) i forbindelse med plasseringen nær Planet Heights og isbreene her som er oppkalte etter planeter i solsystemet. Skaret har navn etter Melkeveien.

## Referanser
Frits Thaulows gate (Oslo)

**Frits Thaulows gate** var en gate på Majorstuen i Oslo som ble regulert og påbegynt, men ikke fullt opparbeidet. Den skulle gå sørover fra der det nå er parkeringsplass vest for St. Dominikus kirke og kloster i Neuberggata, og til Professor Dahls gate øst for Amaldus Nielsens plass. Særlig nordfra er det lett å se det planlagte gateløpet, som røpes av formen på Neuberggata 9. Langs det meste av strekningen er det glipe i bebyggelsen, men helt i sør står et bygg (Professor Dahls gate 37, fra 1878) der gaten skulle ha gått.

Navnet var etter maleren Frits Thaulow.

## Referanser


## Kilder
* Oslo byleksikon: Frits Thaulows gate
Henrik Wergelands allé (Oslo)

**Henrik Wergelands allé** er eller var en gatestump på Majorstuen i bydel Frogner i Oslo. Den gikk mellom Bogstadveien og Ole Vigs gate. Gateløpet ligger der fortsatt, men er ikke skiltet og har preg av et smug med parkeringsplasser. Adkomst er fra Ole Vigs gate, mens enden mot Bogstaveien er stengt for gjennomkjøring. De trærne allénavnet antyder, finnes ikke i dag.

Bebyggelsen langs gaten sogner for det meste til Bogstadveien med nr. 31 og 33 på sørøstsiden og 35 og 37 på nordvestsiden. Hegdehaugen brannstasjon lå i sin tid ved nr. 33. Ingen hus har adresse Henrik Wergelands allé.

Navnet er etter dikteren Henrik Wergeland, som ellers har fått Wergelandsveien oppkalt etter seg.

## Referanser


## Kilder
*
Corral Point

**Corral Point** er et nes helt sørvest på Moe Island i Sør-Orknøyene. Det ble grovt kartlagt av Discovery Investigations i 1933 og navngitt av Falkland Islands Dependencies Survey etter kartleggingen deres i 1947. Det fikk navn etter «Corral Whaling Co». fra Bergen, et datterselskap av Messrs. Christensen and Co., Corral i Chile som  opererte hvalkokeriet «Tioga», med damphvalskuta «Corral» og «Fyr» i Sør-Orknøyene i 1912–13.

## Referanser
Ulrika Juliana Gyllenstierna

**Ulrika Juliana Gyllenstierna**  (født Brahe 1704, død 1765) var en svensk grevinne og overhoffmesterinne. 
  
Hun var datter av generalmajor greve Abraham Brahe till Skokloster og Eva Bielke. I 1721 giftet hun seg med kammerherre hos Carl Frederik av Slesvig-Holsten-Gottorp, Carl Gustaf von Lieven. Hun ble enke allerede året etter, og giftet seg på ny i 1723 med greve, senere riksråd Nils Gyllenstierna. Hun ble enke igjen i 1731. En sønn i første ekteskapet var Carl Gustaf von Liewen (1722–1770), en sønn av det andre ekteskapet var riksmarskalk Göran Gyllenstierna (1724–1799).

I 1761 ble Ulrika Juliana Gyllenstierna utpeket til overhoffmesterinne ved det kongelige svenske hoff, en post hun bestred frem til sin død i 1765.

## Referanser
Wegert Bluff

**Wegert Bluff** er en klippe i Oates Land i Antarktis. Den ligger i Wilson Hills i den nordlige delen av Den transantarktiske fjellkjede i nordøstenden av en avkortet rygg som rager over over østenden av Nollbreen. Den ble kartlagt av U.S. Geological Survey (USGS) etter landmålinger og flyfoto tatt av U.S. Navy i 1960–1963 og navnsatt av Advisory Committee on Antarctic Names (US-ACAN) etter kapteinløytnant Sidney J. Wegert i US Navy, pilot på LC-130F Hercules-flyet under Operasjon Deep Freeze 1967 og 1968.

## Referanser
Halimione

* saltmelde (*H.&nbsp;pedunculata*)
* portulakkmelde (*H.&nbsp;portulacoides*)
* *[[Halimione verrucifera]]*

***Halimione*** er ei slekt i amarantfamilien. Den tilhørte tidligere meldefamilien.

Disse plantene er ettårige urter eller små busker. Blad og stilker er gråaktige. Bladene er spredte eller motsatte, kjøttfulle, helrandete og med kileformet basis. Blomstene er enkjønnete og kan sitte på samme plante eller på adskilte hann- og hunnplanter; de sitter i en aks- eller klaselignende blomsterstand. Hunnblomstene er omgitt av to forblad som er sammenvokst til spissen. Frukten er en nøtt som er sammenvokst med forbladene. 

*Halimione* ligner på tangmeldeslekta (*Atriplex*) og blir ofte slått sammen med den, men kan skilles på at frukten er sammenvokst med forbladene. De tre artene er halofytter som vokser langs kystene i Europa og middelhavslandene og på steppene i Øst-Europa og Sentral-Asia. Ingen av artene er funnet i Norge.

## Litteratur
* 
* 
* 
* 

## Eksterne lenker
*
Mount Mathew

**Mount Mathew** er en fjelltopp, 2030 moh., i Antarktis. Den ligger ved østsiden av Starshotbreen, fire kilometer nord for Mount Hotine i Surveyors Range i Australian Antarctic Territory. Fjellet ble navngitt av New Zealand Geological Survey Antarctic Expedition (NZGSAE) (1960–61) etter Felton Mathew, den første landmålingssjefen i New Zealand i 1840.

## Referanser
Mount Torckler

**Mount Torckler** er et fjell i Antarktis, beliggende seks kilometer sørøst for Mount Smethurst og 50&nbsp;km sørvest for Store Hånakken i Enderby Land. Det ble kartlagt etter flyfoto tatt av ANARE (Australian National Antarctic Research Expeditions) i 1957 og navnsatt av Australian Antarctic Names and Medals Committee (ANCA) etter R.M. Torckler, en sambandsoffiser på Wilkes-stasjonen i 1961.

## Referanser
Saburro Peak

**Saburro Peak** er et fjell sør for Doll Peak, med en høyde opp mot 1&nbsp;930 moh sør i Ravens Mountains i Britannia Range. Det er oppkalt  etter oberst Richard M.Saburro, en offiser under Operasjon Deep Freeze. Saburro var den første offiseren fra US Air Force i Operasjon Deep Freeze etter at operasjonen i 45 år var blitt kommandert av US Navy.
## Eksterne lenker
*  (engelsk)
* Saburro Peak (engelsk)
Evermann Cove

**Evermann Cove** er en vik 0,2 nautiske mil lang og som ligger like sørvest for Jordan Cove langs sørsiden av Birdøya i Sør-Georgia. Den ble kartlagt av South Georgia Biological Expedition, 1958–59, og ble navnsatt av UK Antarctic Place-Names Committee i 1960 etter Barton W. Evermann, som var en amerikansk zoolog i Bureau of Fisheries, 1891–1914, og spesialist i administrative og rettslige problemer knyttet til pelsselen.

## Referanser
Blykamrene

**Blykamrene** (italiensk: **Piombi**) var fengselskamrene i Dogepalasset i Venezia. Navnet skyldes at de lå rett under palassets tak, som bestod av blyplater. Dette medførte at cellene ble svært hete om sommeren og kalde om vinteren. Fengselet har rommet berømte fanger som Giacomo Casanova og Silvio Pellico.

## Kilder
* Svensk uppslagsbok, andra upplagan 1947
Styles Bluff

**Styles Bluff** er en lysfarget klippe på sørøstsiden av Edward VIII Plateau i Kemp Land i Antarktis. Den stikker ut i sjøen 2 kilometer nord for Cape Gotley og ble kartlagt av norske kartografer etter flyfoto tatt under Thorshavn-ekspedisjonene i 1936-37. Den ble først besøkt i februar 1960 av et lag fra ANARE (Australian National Antarctic Research Expeditions) ledet av assisterende direktør i Antarctic Division i Melbourne D.F. Styles, som klippen er oppkalt etter.

## Referanser
Warburton Ledge

**Warburton Ledge** er en massiv flat rygg (om lag. 3&nbsp;200 moh) i Britannia Range i Antarktis. som er isdekket og med bratte sider. Den ligger 7 kilometer øst for Mount McClintock. Den ble navnsatt av Advisory Committee on Antarctic Names (US-ACAN) etter Joseph A. Warburton fra Desert Research Institute i University of Nevada i Reno som var forsker for US Antarctic Research Program (USARP) med ansvar for meteorologprosjektet RISP, feltsesongen 1974-75.

## Referanser
Tritoppen

**Tritoppen** er et fjell med tre topper, 1&nbsp;350 moh, som ligger 6 km sør for Mount Hordern i David Range i Framnesfjella. Det ble kartlagt av norske kartografer etter flyfoto tatt under Lars Christensen-ekspedisjonen, 1936–37, og gitt navnet «Tritoppen».

## Eksterne lenker
* Saburro Peak (engelsk)
Framnesfjella

**Framnesfjella** er en fjellkjede i Antarktis som består av Casey Range, Masson Range, David Range og Mekammen (Brown Range) og nærliggende fjell og topper. De tre store fjellkjedene og mindre fjell i området ble oppdaget og  navnsatt i februar 1931 av British Australian New Zealand Antarctic Research Expedition under ledelse av Douglas Mawson. Kysten ble også observert av norske hvalfangere samme året. Hele området ble kartlagt i detalj av norske kartografer etter flyfoto tatt under Lars Christensen-ekspedisjonen i januar 1937. Navnet på fjellområdet ble gitt av Lars Christensen etter Framnesfjellet, en ås nær Sandefjord i Norge.

## Referanser
Madoqua

* se inndeling!

***Madoqua*** eller **dik-dikantiloper** er en slekt som består av småvokste og spinkle klovdyr. Slekten inngår i underfamilien Antilopinae, som er én av to underfamilier i oksefamilien (Bovidae). Artene er endemiske til Afrika.

## Taksonomi
Det er uklart hvor mange arter som egentlig finnes i slekten. Ifølge IUCN SSC Antelope Specialist Group er det minst fire, men slekten har aldri blitt skikkelig verifisert genetisk, så det kan være at flere av de beskrevne underartene er selvstendige arter. IUCN mistenker blant annet at en av artene kan være et såkalt artskompleks. Noen regner med at det kan være så mange som 13 arter av dik-dikantiloper.

## Biologi
Hunnen hos dik-dikene er uvanlig nok som oftest større enn hannen og mangler horn. De har store ører, lang hals og ofte en hårtust på hodet. De har veldig små horn, fra 3 til 7 cm lange, og liten hale. Den største av artene er Kirks dik-dik, som kan komme opp i en vekt på om lag 7 kilo og ha en mankehøyde på rundt 45 centimeter.

En finner dik-dikene først og fremst i det østlige Afrika, hvor de tilbringer livet på tre- og busksavanner. De er dyr som trenger et godt vern mot rovdyr, så de bruker ikke ofte å gi seg ut på de åpne savannene. Dietten deres er satt sammen  av skudd, knupper og blomster. De lever i par med et revir på om lag 12 hektar.

## Inndeling
Inndelingen følger *IUCN SSC Antelope Specialist Group* og teller minst fire arter. Arter i parentes følger *Bovids of the World* og er nye arter eller eventuelt underarter av arten rett ovenfor. Ingen artsnavn er offisielle i Norge, men følger av det engelske navnet på arten/underarten.

* Bovidae, kvegfamilien
** Bovinae, (kveg og nære slektninger)
** Antilopinae, (antiloper og nære slektninger)
*** Antilopini, sanne antiloper
**** Raphicerina
***** *[[Raphicerus]]*, steinbukker
***** *[[Dorcatragus]]*, dorcagaseller
***** *[[Madoqua]]*, dik-dik antiloper
****** *[[Madoqua guentheri|M. guentheri]]*, güntherdik-dik
****** (*[[Madoqua smithii|M. smithii]]*, smithdik-dik)
****** *[[Madoqua kirki|M. kirki]]*, kirkdik-dik
****** (*[[Madoqua thomasi|M. thomasi]]*, thomasdik-dik)
****** (*[[Madoqua cavendishi|M. cavendishi]]*, cavendishdik-dik)
****** (*[[Madoqua hindei|M. hindei]]*, hindesdik-dik)
****** (*[[Madoqua damarensis|M. damarensis]]*, damaradik-dik)
****** *[[Madoqua piacentinii|M. piacentinii]]*, sølvdik-dik
****** *[[Madoqua saltiana|M. saltiana]]*, saltdik-dik
****** (*[[Madoqua swaynei|M. swaynei]]*, swaynesdik-dik)
****** (*[[Madoqua phillipsi|M. phillipsi]]*, phillipsdik-dik)
****** (*[[Madoqua hararensis|M. hararensis]]*, harardik-dik)
****** (*[[Madoqua lawrancei|M. lawrancei]]*, lawrancesdik-dik)

## Referanser




## Kilder
* David W. MacDonald: *Jordens djur*, Band 4 – Stockholm Bonniers forlag.ISBN 91-34-50353-6

## Eksterne lenker
*
2. divisjon fotball for menn 2017

**[[2. divisjon fotball for menn]] [[Norsk fotball 2017|2017]]** (også kalt **PostNord-ligaen 2017**) bestod av 28 lag fordelt på to avdelinger.

## Avdelingene
Avdelingene består av lagene som endte på 2.&ndash;7.-plass i hver av de fire avdelingene i 2. divisjon 2016, samt de fire lagene som rykket ned fra 1. divisjon 2016 - totalt 28 lag. Fra og med 2017-sesongen vil vinneren av hver avdeling rykke opp til 1.divisjon. Lag nr. 2 i hver av de to avdelingene spiller kvalik mot nr. 14 i 1.divisjon om den siste plassen på nest øverste nivå.

### Avdeling 1

### Avdeling 2

## Målskårere

**21 mål**
*  Alexander Dang,  (avdeling 2)
----
**20 mål**
*  Øyvind Løkkebø Gausdal,  (avdeling 2)
*  David Tavakoli,  (avdeling 1)
----
**19 mål**
*  Omar Fonstad el Ghaouti,  (avdeling 2)
*  Anton Karl Peter Henningsson,  (avdeling 1)
*  Bubacarr Sumareh,  (avdeling 2)
----
**18 mål**
*  Ivar Sollie Rønning,  (avdeling 1)
----
**16 mål**
*  Sigurd Hauso Haugen,  (avdeling 2)
*  Martin Hummervoll,  (avdeling 2)
----
**15 mål**
*  Vegard Båtnes Braaten,  (avdeling 1)
----
**13 mål**
*  Simen August Næss,  (avdeling 2)

## Referanser
Chiara Cristelli

**Chiara Cristelli** (født 16. februar 1998) er en italiensk skøyteløper.

Den 9.-10. januar 2016 deltok hun i det nasjonale seniormesterskapet i sprint hvor hun til slutt klarte en bronsemedalje sammenlagt bak Yvonne Daldossi (gull) og Francesca Bettrone (sølv) men foran Noemi Bonazza som kom på fjerdeplass. Første helga i februar og uka før Vinter-OL for ungdom på Lillehammer startet, så tok hun andreplass i det nasjonale juniormesterskapet i allround som gikk av stabelen i Baselga di Pinè men nå bak sin landsvenninne Noemi Bonazza som ble med til OL i Norge.

Cristellis OL-medalje kom på den nye øvelsen sprint mikslag hvor hun var med og tok bronse sammen med Mihaela Hogaş fra (Romania), Ole Jeske fra Tyskland og Allan Dahl Johansson fra Norge.

## Personlige rekorder
Oppdatert 14. mars 2016.

## Internasjonale mesterskap
Junior-VM på skøyter deltatt i 2 VM ved 11 konkurranser.
:* Bjugn 2014 på 2×500m, 1 000m og lagtempo, og Changchun 2016 i allround, på 500m 1 000m, 1 500m, lagtempo og lagsprint.
::* Beste resultat 6.-plass i både lagtempo og lagsprint begge i Changchun 2016, samt 18.-plass på både 500m og 1 000m også begge i Changchun 2016.

## Referanser




## Eksterne lenker
* 
*  Chiara Cristelli på SpeedskatingResults.com
*  Chiara Cristelli på Jakub Majerski's Speedskating database (Adelskalender distanser og sammenlagt)
*  Chiara Cristelli  på www.isu.html.infostradasports.com
* 
;Bilder
*  Bilder av Chiara Cristelli på SpeedSkatingPhotos.info/DesgPhoto.com
Pearl White

**Pearl White** (1889–1938) var en amerikansk stumfilmskuespillerinne, ofte kalt «stumfilmens dronning».

## Liv og virke
### Bakgrunn
Hun var datter av en jordbruker, og vokste opp i Springfield i Missouri. Hun hadde føre brødre og søstre. Som seksåring gjorde hun scenedebut i rollen som Eva i *[[Onkel Toms hytte]]* og medvirkete senere i mange stykker. Da hun var 13 år gammel hadde hun tjent såpass meget penger at hun kunne kjøpe seg en hest. Hun begynte å opptre som sirkusrytter, men kom ut for en ulykke - hun falt av hesten og pådro seg en skade i ryggraden.

Da hun senere var fullbeskjeftiget som skuespillerinne, turnerte hun med Trousedale Stock Company gjennom det amerikanske Midtvesten. I 1907 giftet hun seg med en skuespillerkollega, Victor Sutherland, men de ble skilt i 1914. I 1919 gidtet hun seg igjen, med skuespilleren Wallace McCutcheon. De ble skilt i 1921.

### Filmskuespillerinne
Hun fikk arbeide som sekretær på det lille filmselskapet Powers, der sjefen la merke til henne og tilbød henne en filmrolle. I 1910 fikk hun en rolle i *The Girl From Arizona*, den første film av Pathé Frères i deres amerikanske filmstudio i Bound Brook i New Jersey. Humn arbeidet deretter for Lubin Manufacturing Company og forskjellige andre uavhengige filmselskaper, til hun fikk være med på en rekke kortfilmer av Crystal Film Company på Manhattan. 

Hennes store gjennombrudd kom 1914 i filmserien *[[Paulines Eventyr]]*. Denne bestod av i alt 20 actionfylte episoder og ble en kassasuksess. Pearl White tjente derpå snart 3000 US-dollar i uken. 

Hun medvirket i over 100 filmer, for det meste eventyrfilmer, der hun utførte sine egne stunts, i blant rent akrobatlignende. White gjorde sin siste film i Frankrike i 1924, trakk seg så tilbake. 

Hun var bosatt i Frankrike frem til sin død. Hun led av store smerter på grunn av ryggskaden fra ungdommen, og begynte å misbruke såvel tabletter som alkohol, noe som gav henne leverskader.

## Filmografi i utvalg
* *[[The Woman Hater (film av Powers)|The Woman Hater]]* (1910)
* *[[A Woman’s Wit]]* (1910)
* *[[A Night in the Town]]* (1913)
* *[[Will Power]]* (1913)
* *[[Paulines Eventyr]]* (1914)
* *[[The Exploits of Elaine]]* (1915)
* *[[The Romance of Elaine]]* (1915)
* *[[The New Exploits of Elaine]]* (1915)
* *[[The Iron Claw]]* (1916)
* *[[Pearl of the Army]]* (1916)
* *[[The Fatal Ring]]* (1917)
* *[[Mayblossom (1917)|Mayblossom]]* (1917)
* *[[The House of Hate]]* (1918)
* *[[The Black Secret]]* (1919)
* *[[The Lightning Raider]]* (1919)
* *[[The White Moll]]* (1920)
* *[[Know Your Men]]* (1921)
* *A Virgin Paradise* (1921)
* *[[Beyond Price]]* (1921)
* *[[Any Wife]]* (1922)
* *[[Terreur]]* (1924)

## Referanser


## Litteratur
* 
* 
* 

## Eksterne lenker
*
Saltmelde

**Saltmelde** (*Halimione pedunculata*) er en ettårig urt i amarantfamilien. Den har en nedliggende eller opprett stengel som er sparsomt forgrenet og 20–30&nbsp;cm høy. Bladene er spredte og kjøttfulle, og hele planten er grå. De små, enkjønnede blomstene sitter i glisne, klaselignende blomsterstander. Hunnblomstene har en omtrent én cm lang blomsterstilk.

I Vest-Europa vokser saltmelde på mudrete strandenger ved havet. Arten er utbredt ved kysten i Frankrike, Belgia, Nederland, Storbritannia, Tyskland, Danmark, Sør-Sverige, Polen og Estland. I Sverige går arten langt nord i Bohuslän, men er likevel aldri funnet i Norge. Saltmelde er også funnet ved kilder med saltholdig vann i Sør-Tyskland. Videre finnes arten over et stort område fra Bulgaria og Romania østover på den store eurasiske steppen til foten av Altaj.

## Litteratur
* 
* 
* 

## Eksterne lenker
*
Statens Husindustriskole

**Statens Husindustriskole** var en håndverksskole som ble etablert i 1921 av Ivar Aasgaard på Ytre Arna utenfor Bergen.

Formålet med skolen var å tilby undervisning i ulike håndverksfag slik at ungdom fra bygdenorge kunne livnære seg ved å tilvirke og selge produkter i tre og/eller metall. Skolen var en internatskole som var åpen for elever fra hele Norge. I begynnelsen ble det satt i gang kurs med fem måneders varighet, to ganger i året. I 1923 ble kursene forlenget til åtte måneder. 

Fra 1921 til 1930 var skolen underlagt Kirke- og undervisningsdepartementet. Fra 1930 var skolen underlagt Landbruksdepartementet. I 1953 ble det innført mulighet til å avlegge svenneprøver ved skolen. I 1964 brøt det ut brann på skolen, som ble totalskadd. Etter dette ble skolen nedlagt, og skoletomten ble overdratt til Hordaland fylke. Fylket bygget Arna Yrkesskule på stedet; dette var forløperen til dagens Arna vidaregåande skule.

## Referanser


## Eksterne lenker
* Arkivet etter Statens Husindustriskole på arkivportalen.no
Hordern Gap

**Hordern Gap** er et skar, tre nautiske mil bredt, mellom Mount Coates og Mount Hordern i David Range i Framnesfjella i Antarktis. Det ble kartlagt av norske kartografer fra flyfoto tatt under Lars Christensen-ekspedisjonen i 1936–37. Skardet ble benyttete av Australian National Antarctic Research Expeditions (ANARE) i 1957 og 1958 som en rute gjennom fjellene og ble navngitt av ANARE etter plasseringen ved Mount Hordern.

## Referanser
Eneveldets menn i Norge

***Eneveldets menn i Norge: Sivile sentralorganer og embetsmenn 1660-1814*** er en bok i Riksarkivarens skriftserie fra 2000. Den er utarbeidet av Tor Weidling hos Riksarkivet og utgitt i samarbeid med Messel Forlag i Oslo. 

Boken inneholder en oversikt over sivile sentrale embeter under eneveldet i Norge fra 1660 til 1814, og de personene som innehadde dem, med 634 biografier.

## Referanser

## Eksterne lenker
*
Civitas (tankesmie)

**Civitas** er en britisk tankesmie grunnlagt i 2000 av David George Green og Robert Whelan.

Tankesmien beskriver seg selv som «klassisk liberal» og «partipolitisk uavhengig». Avisene *[[The Times]]* og *[[The Daily Telegraph]]* har imidlertid beskrevet den som «til høyre for sentrum. Direktøren David G. Green skriver i blant i *The Daily Telegraph* og visedirektøren Anastasia de Waal bidrar ofte i *[[The Guardian]]*s debattseksjon. Tankesmien har særlig oppmerksomhet på politikkområdene kriminalitet, utdannelse, familie, helse, innvandring og økonomisk vekst.

## Referanser


## Eksterne lenker
* Nettside
Henning Frimann

**Henning Johansen Frimann** (født 1681, død 1743 i Fredrikshald) var en norsk embedsmann.  

Han var lagmann i Stavanger og i 1715 fikk han ventebrev på Smaalenenes amt, men ble amtmann først etter Niels Werenskiolds død i 1741. Frimann var amtmann i Smaalenene frem til sin død i 1743.

## Referanser


## Eksterne lenker
*
Roan vindpark

**Roan vindpark** er et vindkraftverk som strekker seg over fjellområdene vestlig og østlig for Einarsdalen i Åfjord kommune i Trøndelag. Kraftproduksjonen startet i 2018, og kraftverket sto ferdig i mai 2019.  Aneo er operatør.

Vindparken er den første av flere anlegg ble opprettet av Fosen Vind, byggestart var april 2016. Det ble bygd tilsammen 70 km veier for adkomst og drift av anlegget.

En 132 kV kraftlinje mellom Einarsdalen og en transformatorstasjon ved Gammelseteren i Hofstaddalen forbinder vindparken med en ny gren av sentralnettet, som her har en spenning på 420 kV.

Det er installert 71 Vestas V117 turbiner på 3,6 MW hver. Rotordiameter er 117 meter, og tårnhøyde er 87 meter.

Total effekt er 255,6 MW. Årsproduksjon er 884 GWh.

I mars 2021 kjøpte TrønderEnergi flere andeler i vindparken. Roan vindpark ble skilt ut fra Fosen Vind og ble et eget selskap, Roan Vind.  Kraftverket eies av Aneo Roan Vind Holding med 60 % og Nordic Wind Power med 40 %. Aneo Vind Holding eies 51 % av Aneo og 49 % av Stadtwercke München. Nordic Wind Power eies 50 % av EIP (Energy Infrastructure Partners AG) og 50 % av BKW  (per 2023).

## Konsekvenser for reindrifta (Fosen-saken)

Høyesteretts storkammer fastslo enstemmig 11. oktober 2021 at reindriftssamenes rettigheter etter FNs konvensjon om sivile og politiske rettigheter (SP) artikkel 27 var krenket. Det vil si at konsesjonen og ekspropriasjonsvedtakene om utbygging av Storheia og Roan vindkraftverk var ugyldige.

I mars 2024 ble det inngått en minnelig avtale mellom Nord-Fosen siida og Roan Vind. Partene ble enige om at avtalen sikret reindriftens rettigheter. Vindturbinene ble dermed stående, og konsesjonsvedtaket ble ikke omgjort.

## Produksjon i GWh per år
Hentet fra NVE

## Referanser




## Kilder
*
* Roan vindkraftverk  NVE
* Fosen vind
Portulakkmelde

**Portulakkmelde** (*Halimione portulacoides*) er en eviggrønn halvbusk i amarantfamilien. Den har en nedliggende eller opprett stengel som er litt forvedet ved basis; den er rikt forgrenet og 30–40&nbsp;cm høy. Bladene er motsatte og helrandete, og hele planten er grå. De små, enkjønnede blomstene sitter toppstilt i akslignende blomsterstander. Hunnblomstene har ingen blomsterstilk. 

Portulakkmelde vokser ved havet, spesielt i strandenger, tidevannsdammer og kanten av vannløp. Den er utbredt rundt Middelhavet og langs de vesteuropeiske kystene nordover til Irland, England og Danmark. Tidligere fantes den også i Sør-Sverige, men ser ut til å være utdødd der. Arten er aldri funnet i Norge. 

## Litteratur

* 
* 
* 

## Eksterne lenker
*
Quentin Fillon Maillet

**Quentin Fillon Maillet** (født 1992) er en fransk skiskytter. Han debuterte i verdenscupen i skiskyting i sesongen 2014/15. 

Under VM i skiskyting 2015 i Kontiolax var han med på Frankrikes lag som tok bronse. Han var med på Frankrikes lag som ble verdensmester i miksstafett under VM i skiskyting 2016 i Oslo. Under Vinter-OL 2022 i Beijing ble han olympisk mester da han vant normaldistansen og jaktstart. Han tok sølv på sprinten og deltok på Frankrikes lag som tok sølv på miksstafett. Han vant verdenscupen 2021/22 sammenlagt. Han gikk på Frankrikes lag som tok gull på stafett i VM 2023.  

I VM i skiskyting 2024 i Nové Město na Moravě i Tsjekkia deltok han på Frankrikes lag som vant miksstafett, og vant også parstafett sammen med Lou Jeanmonnot.

## Meritter
Alle resultatene er belagt med kilder fra International Biathlon Union.

### Olympiske leker
*9 medaljer (5 gull, 3 sølv, 1 bronse)*

### Verdensmesterskap
*19 medaljer (6 gull, 4 sølv, 9 bronse)*

:**Parstafett kom med som VM-øvelse i 2019.*

## Referanser


## Eksterne lenker
*
Ropi

**Ropi** (nordsamisk:*Roahppi*) er et fjell i Enontekis kommune nordvest i finsk Lappland.

## Fotnoter



## Referanser
Flydubai flyvning 981

**Flydubai flyvning 981** (**FZ981**/**FDB981**) var en internasjonal passasjerflyvning fra Dubai til Rostov na Donu i Russland operert av Flydubai. 19. mars 2016 gjorde Boeing 737-maskinen som opererte flyvningen to forsøk på å lande, men avbrøt begge på grunn av dårlig vær. Etter siste avbrytelse klatret flyet til omtrent 4&nbsp;000 fot (1200m), før det sank rask og krasjet i høy hastighet.

Alle 62 ombord omkom. Dette var Flydubais første dødsulykke siden selskapet ble stiftet syv år tidligere.

## Været
Da ulykken inntraff var det dårlig vær i området. Vinden varierte fra 14-22 m/s. Rett før ulykken rapporterte flyvelederen at vinden kom fra 230 grader på 12 m/s med opp til 18 m/s i kastene, samt at sikten var 3,5 km. Et annet fly rapporterte tidligere om ising.

## Referanser
Beate Elstad

**Beate Elstad** (født 1966) er førsteamanuensis ved Oslomet – storbyuniversitetet.

Hun er dr.oecon. og forsker på profesjon og ledelse. Hun er også jazzmusker og leder storband, som hun i 2015 fikk storbandprisen for. Storbandprisen utdeles av Norsk jazzforum.

## Bibliografi
* Elstad, B., & Jansson, D. (2020). From Artist to Manager—Working Conditions, Career Satisfaction, and Professional Identity among Graduated Arts Management Students. *The Journal of Arts Management, Law, and Society*, 50(3), 184-198. https://doi.org/10.1080/10632921.2020.1746717
*Elstad, Beate; Dag Jansson; Erik Døving (2021). The COVID-19 Pandemic and Cultural Workers: Fight, Flight or Freeze in Lockdown?. Salvador, Elisa (Red.). *Cultural Industries and the Covid-19 Pandemic*. Routledge. ISBN 9780367651916
*Elstad, B., Døving, E., & Jansson, D. (2020). Usikkerhet i koronaens tid. *[[Søkelys på arbeidslivet]]*, 37(04), 299-315
* *Profesjon og ledelse*, sammen med Aagoth Storvik og Erik Døvig
* *Organisering og ledelse av kultur*, sammen med Donatella Paoli, 2014
* *Freelancing. Cool jobs or bad jobs?* Norsk kulturpolitisk tidsskrift. 2015
* *Women on corporate boards. Key influence or tokens?* Journal of management and government. 2010. Sammen med Gro Ladegård.
* Elstad, Beate (2010). Hvordan opplever selvsysselsatte sin egen arbeidssituasjon? Søkelys på arbeidslivet, nr 1-2, 2010
* Elstad, Beate (2010). Ledelse og styring av frivillig arbeidskraft. Ladegård, Gro; Vabo, Signy Irene (Red.). Ledelse og styring. Kapittel 11. s. 191-203. Fagbokforlaget.

## Referanser
National Institute of Justice

**National Institute of Justice** (**NIJ**) er et institutt underlagt det amerikanske føderale Justisdepartementet. Arbeidsoppgavene er forskning, utvikling og evaluering for å styrke kunnskap og forståelse om kriminalitet og justisspørsmål gjennom vitenskap.

NIJ ble etablert som National Institute of Law Enforcement and Criminal Justice gjennom et lovvedtak i 1968. I 1978 fikk instituttet sitt nåværende navn.

## Referanser


## Eksterne lenker
* Nettsted
Mount Aorangi

**Mount Aorangi** er et fjell i Millen Range i Antarktis, 3135 moh. Navnet ble gitt av New Zealand Federated Mountain Clubs Antarctic Expedition, 1962–63, fordi fjellet trengte gjennom skylaget, og er en referanse til New Zealands høyeste fjell Aoraki/Mount Cook. Aorangi og Aoraki er dialektvarianter av samme ord, som kan bety skygjennomborende.

Det finnes også et mindre fjell med samme navn i Raukumara Range, Gisborne District på New Zealands North Island, 1273 moh med 300 m primærfaktor.

## Referanser
Forensic Science Service

**Forensic Science Service** (**FSS**) var en britisk statlig virksomhet som leverte forensiske tjenester til politiet og andre offentlige myndigheter i England og Wales og andre land.

Virksomheten startet som Central Research and Support Establishment, det sentrale forsknings- og støtteetablissement, som var en del av Home Office, det britiske indredepartementet. Etablissementet ble omstrukturert til et forvaltningsorgan 1. april 1991, og til en forvaltningsbedrift 1. april 1999. I desember 2005 ble virksomheten omdannet til statsforetak.

Økt bruk av konkurranseutsetting innen politiets bruk av forensiske tjenester førte til synkende markedsandel, og den 14. desember 2010 kunngjorde regjeringen at FSS ville bli lagt ned innen mars 2012 og virksomheten solgt eller overført.

## Referanser
Balthazar Sechmann Fleischer (1703–1767)

**Balthazar Sechmann Fleischer** (født 29. september 1703 på Dragsholm i Holbæk, Danmark, død 16. desember 1767 i Moss) var en danskfødt embedsmann som virket i Norge.
 Han var opprinnelig offiser, men gikk over til embedsstanden da han i 1734 kom til Norge og overtok som viseborgermester, rådmann og notarius publicus i Kristiania.

Han var  amtmann i Smaalenenes amt fra 1743 til 1767 i tillegg til at han var medlem av Generalforstamtet fra 1760 til 1767. Fleischer gjorde en stor innsats for nyrydding av jord i løpet av de nesten 25 årene han var amtmann i Smaalenene.

Han var farfar til Palle Rømer Fleischer.

## Referanser


## Eksterne lenker
*
Grefsheimmeteoritten

**Grefsheimmeteoritten** er en steinmeteoritt som ble funnet på isen på Mjøsa 1. februar 1976 av gårdbrukar Johan E. Mellbye. Meteoritten ble funnet i flere deler på isen og  veide opprinnelig litt over 45 gram. Den besto hovedsakelig av mineralene olivin, ortopyroksen og plagioklas. I dag finnes meteoritten på utstilling ved Geologisk museum i Oslo.

Meteoritten er oppkalt etter storgården Grefsheim på Nes i Ringsaker i Hedmark. Den er den 10. og minste kjente meteoritten i landet.

## Kilder
*Store norske leksikon https://snl.no/Grefsheimmeteoritten
Lorenzenitt

**Lorenzenitt**, tidligere kalt **ramsayitt**, er et mineral, et natrium-titan-silikat Na2Ti2Si2O9.

Det finnes i nefelinsyenittpegmatittar i Québec i Canada, på Grønland, på Kolahalvøya i Russland, Lågendalen ved Larvik og ved Langesundfjorden. I Norge er det dessuten kjent i små mengder på druserom i ekeritt fra Nordmarka ved Oslo.

Det ble først oppdaget i 1897 i steinprøver fra Narsarsuk på Grønland. I 1947 ble det oppdaget å være det samme som mineralet **ramsayitt**, oppdaget i 1920-årene på Kolahalvøya i Russland. Det ble oppkalt etter den danske mineralogen Johannes Theodor Lorenzen (1855–1884).

## Referanser


## Kilder
* Raade, Gunnar. (14. februar 2009). Lorenzenitt. I Store norske leksikon. Hentet 14. februar 2014 fra http://snl.no/lorenzenitt.
Marshall Peak

**Marshall Peak** er en fjelltopp, 1&nbsp;205 moh, som er isdekt på nordøstsiden. Den ligger 11 km nordvest for bunnen av Palmerfjorden på østkysten av Palmer Land. Denne kysten ble først utforsket i 1940 av medlemmer av U.S. Antarctic Service, men toppen ble først kartlagt av en felles gruppe som besto av medlemmer fra Ronne antarktiske forskingsekspedisjon (RARE) og Falkland Islands Dependencies Survey (FIDS) i 1947. Det ble navnsatt av FIDS og fikk navn etter Norman B. Marshall, en zoolog i FIDS ved Hope Bay-basen i 1945-46.

## Referanser
NOV – samarbeidsgruppe for bygnings- og kulturminnevern

**NOV** var en norsk samarbeidsgruppe innen bygnings- og kulturminnevern. Gruppen eksisterte i perioden 1989–1993.
 
Gruppen ble opprettet i 1989 etter initiativ fra arkitekt Hans Jacob Hansteen. Bakgrunnen var at profesjonell rådgivning og prosjektering innen bygnings- og kulturminnevernet gjerne utføres av små konsulentbedrifter, ofte arkitektkontorer. Til tider står de overfor oppgaver av en størrelsesorden og kompleksitet som de færreste kontorene kan utføre alene. NOV skulle være en tverrfaglig rådgivende og prosjekterende samarbeidsgruppe, som kunne påta seg slike oppdrag, og medlemmene kunne bistå hverandre og samarbeide i større og mindre grupper.

I første omgang ble medlemmene i gruppen bare rekruttert blant arkitekter. I løpet av den tiden den eksisterte, hadde den utrednings- og rådgivningsoppdrag knyttet til blant annet Verne- og byformingsplan for Bergen sentrum, restaurering og rehabilitering av den gamle murbygningen Dronningens gate 3 i Oslo, Helle teglverk på Askvoll, Bærum Verk, Lerchendal gård i Trondheim og Håkonshallen i Bergen. NOVs sekretariat lå hos Arkitektene Hansteen AS.

I 1993 ble Hansteen ansatt som byantikvar i Oslo, og valgte å gå ut av gruppen, for å unngå at det kunne bli for tett kobling mellom utøvende og kontrollerende interesser. Etter den tid har ikke NOV hatt noen virksomhet som gruppe.

## Referanser


## Kilder
**NOV : samarbeidsgruppe i bygnings- og kulturminnevern*, brosjyre. Fyllingsdalen, NOV, sekretariatet, 1990. . 
*NOV-dokumentasjon i arkivet for Lerchendal gård, tilgjengelig ved NTNU Universitetsbiblioteket, Dorabiblioteket (digitaliserte dokumenter)
Hartvig Müller

**Hartvig Müller** (født ca. 1716, død 1793 i København) var en orgelbygger som arbeidet i Danmark og Norge.

Müller virket primært som orgelbygger, men leverte i 1750-årene også billedskjærerarbeider til kirkeinteriør i Danmark. Til Frederiksberg kirke ved København bygget han både selve orgelet og fasaden med rokokkoutsmykninger. Til Larvik kirke leverte han figurene Troen, Håpet, Kjærligheten og Tålmodigheten, skåret i København av snekkermester Hendrich Rohde. 

Alteret i Frederiksvern kirke (Stavern) fikk Müller i entreprise i konkurranse med billedhugger Simon Carl Stanley (1703–1761). Her leverte han seks, hvitlakkerte englefigurer med forgyldninger som omgir altertavlen. Det vites ikke om Müller alene var entreprenør, eller om han også var kunstnerisk ansvarlig for de figurer han leverte.  

## Verker i utvalg
* Orgel i Budolfi kirke, Aalborg
* Orgel i Christians kirke i København
* Orgel i Dreslette kirke på Fyn
* Reparasjoner på Raphaelisorgelet i Roskilde domkirke
* Orgel til Zebaothskirken i Christiansted
* Orgel til Frederiksberg kirke
* Englefigurer til Frederiksvern kirke

## Referanser
Henrik Lachmann

**Henrik Lachmann** (født 1637, død 2. feb  1797 i Kbh.) var en norsk offiser (ob.ltn.) og amtmann i Stavanger.  Han var sønn av lagmann Andreas Lachmann (1685–1752) og ikke 1. hustru, bispedatteren Christiane Munch, slik man lenge har trodd, men 2. hustru (~ 1731) Else Iverdatter Huitfeldt  (1703-43).

Etter å ha tatt avskjed som oberstløytnant i 1762 ble han amtmann
i Stavanger amt. Her var han frem til 1768, da han ble amtmann i 
Smaalenenes amt.

## Referanser


## Eksterne lenker
*
Quebec-toktet

**Quebec-toktet** eller **Walker-toktet til Quebec** var et britisk forsøk på å angripe Québec i 1711 i Dronning Anne-krigen, den nordamerikanske delen av den spanske arvefølgekrigen. Det mislyktes etter et skipsforlis i Saint Lawrence-elven den 22. august 1711, da syv transportskip og et lagerskip forliste og 850 soldater druknet. Katastrofen var på denne tiden en av de mest alvorlige sjøulykkene i britisk historie.

Toktet var planlagt av administrasjonen til Robert Harley, og basert på planer som opprinnelig var lagt fram i 1708. Harley ønsket å utføre toktet som en del av en større endring i britisk militærpoiltikk, hvor de skulle legge vekt på styrkene sine til sjøs. Kommandanten for toktet, admiral Hovenden Walker og brigadegeneral John Hill, ble valgt ut på grunn av deres politiske ståsted  og deres forbindelsene til Kronen. Planene ble holdt hemmelige selv for admiralitetet. Trass i hemmeligheten klarte franske agenter å finne ut hva britiane planla og advare myndighetene i Québec.

Toktet var ventet å få alle forsyninger fra Boston, hovedstaden i provinsen Massachusetts Bay, men byen var ikke forberedt da de kom fram og myndighetene måtte skrape sammen forsyninger for tre måneder. Admiral Walker hadde også vansker med å få tak i erfarne rormenn og nøyaktige sjøkart for å seile i farvannet i nedre delen av Saint Lawrence. Toktet nådde Saint Lawrence-bukten uten vansker, men tåke, vanskelige strømforhold og sterk vind gjorde at flåten drev mot nordsiden av Saint Lawrence nær et sted som i dag heter Pointe-aux-Anglais, hvor skipet forliste. Etter katastrofen avbrøt Walker toktet og reiste tilbake til England. Selv om toktet var mislykket, holdt Harley frem å realisere «blue watere»-politikken sin.

## Kilder
* 
*
VIVA World Cup

**Viva World Cup** var en internasjonal fotballturnering  for nasjoner og etniske minoriteter som ikke er medlemmer av FIFA. Turneringen arrangeres av New Football Federations-Board. N.F.-Board er et fotballforbund etablert i 2003 for nasjonale lag som ikke er – og normalt ikke blir – medlemmer av FIFA, for eksempel samelandslaget.

Den første Viva World Cup ble spilt i 2006 i Oksitania og samelandslaget, med blant annet Tom Høgli som topscorer, vant finalen 21-1 mot Monaco. I 2008 var Sameland vertsnasjon, mesterskapet ble avhold i Gällivare og Malmberget i Sverige.

## Oversikt

## Se også
* N.F.-Board, New Football Federations-Board
* N.F.-Boards offisielle nettside
* ConIFA, Confederation of Independent Football Associations

## Referanser